02010352411970008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1035 

24 Νοεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση της θητείας των μελών της Κεντρικής Νο¬ 
μοπαρασκευαστικής Επιτροπής (ΚΕΝΕ). 1 

Πραγματοποίηση ταχύρρυθμων προαιρετικών επι¬ 
μορφωτικών προγραμμάτων για τους εκπ/κούς της 
Π/θμιας και Δ/θμιας Εκπ/σης. 2 


Τροποποίηση της 114/18.1.1994 απόφασης του Υ¬ 
πουργού Γεωργίας «Αναγνώριση Προστατευόμε- 
νης Γ εωγραφικής Ένδειξης (Π.Γ.Ε.) γιατα φασόλια 
Κοινά Μεσόσπερμα περιοχής Λεκανοπεδίου Κάτω 


Νευροκοπίουτου Ν. Δράμας» (Β'25). 3 

Τροποποίηση της 113/18.1.1994 απόφασης του Υ¬ 
πουργού Γεωργίας «Αναγνώριση Προστατευόμε- 
νης Γεωγραφικής Ένδειξης (Π.Γ.Ε.) γιατα φασόλια 
(Γίγαντες - Ελέφαντες) περιοχής Λεκανοπεδίου Κά¬ 
τω Νευροκοπίου του Ν. Δράμας» (Β' 25). 4 

Χαρακτηρισμός ως ιστορικών διατηρητέων μνημείων 
(3) γεφυριών στην παραλία Βαθύ - Νεοχωρίου, Α- 
γερανού Μάνης Ν. Λακωνίας και ορισμός ζώνης 

προστασίας. 5 

Χαρακτηρισμός του Ιερού Ναού Κοιμήσεως της Θεο¬ 
τόκου στην Ξυνόβρυση Μαγνησίας, ως ιστορικού 

διατηρητέου μνημείου. 6 

Χαρακτηρισμός ως ιστορικού διατηρητέου μνημείου 
της κρήνης - δεξαμενής στην Κοινότητα Μοχού Ε¬ 
παρχίας Πεδιάδοςτου Ν. Ηρακλείου. 7 

Χαρακτηρισμός ως ιστορικού διατηρητέου μνημείου 
του κτιρίου ιδ. Ευαγγ. Ψύχα στην οδό Ευεργετών 
21 στον Πειραιά. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 4468 (1) 

Παράταση της θητείας των μελών της Κεντρικής Νομο¬ 
παρασκευαστικής Επιτροπής (ΚΕΝΕ). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 5 της απόφασης του Υπουργού Προεδρίας 
Κυβερνήσεως Α5257/26.4.1982 «Αναμόρφωση συλλογι¬ 


κών οργάνων γνωμοδοτικής και αποφασιστικής αρμοδιό¬ 
τητας του Υπουργείου Προεδρίας της Κυβερνήσεως» 
(ΦΕΚΒ'211). 

2. Το άρθρο 11 παρ. 1 του Ν. 1299/1982 «Οργάνωση Υ¬ 
πηρεσιών Πρωθυπουργού» (ΦΕΚ Α' 129). 

3. Το άρθρο 13 παρ. 1 και 4 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚΑ' 137). 

4. Την 295/10.11.95 απόφαση του Υπουργού Επικράτει¬ 
ας «Ανανέωση της θητείας των μελών της Κεντρικής Νο¬ 
μοπαρασκευαστικής Επιτροπής (ΚΕΝΕ) και διορισμός νέ¬ 
ων για τη συμπλήρωση του αριθμού των μελών αυτής» 
(ΦΕΚ Β' 932). 

5. Το γεγονός ότι η προκαλούμενη δαπάνη από την πα¬ 
ρούσα απόφαση προβλέπεται στο Κρατικό Προϋπολογι¬ 
σμό (Φορέας 07-150 ΚΑΕ 0515), αποφασίζουμε: 

Παρατείνεται η θητεία των μελών της Κεντρικής Νομο¬ 
παρασκευαστικής Επιτροπής (ΚΕ.Ν.Ε.) από τη λήξη της 
(10.11.1997) μέχρι την 31η Δεκεμβρίου 1997, ως εξής: 

Α. Των τακτικών Μελών 

1. Χαραλάμπους Μακρίδη, Επίτιμου Συμβούλου Επι¬ 
κράτειας, ως Προέδρου 

2. Νικολάου Παπαδημητριού, Συμβούλου Επικράτειας 

3. Αγγελικής Θεοφιλοπούλου - Παπαδοπούλου, Συμ¬ 
βούλου Επικράτειας. 

4. Αικατερίνης Συγγούνα, Συμβούλου Επικράτειας 

5. Ιωάννου Παρπούλα, Επίτιμου Προέδρου Εφετών 

6. Ιωάννου Γαβρίλη, Εισαγγελέα Εφετών 

7. Ηλία Κριατσιώτη, Εφέτη Δ.Δ. 

8. Παύλου Κοτσώνη, Παρέδρου του Συμβουλίου της Ε¬ 
πικράτειας 

9. Λεωνίδα Παπίδα, Προέδρουτου Νομικού Συμβουλίου 
του Κράτους. 

10. Ευτυχίου Κορουγένη Επιτ. Αντιπροέδρου του Νομι¬ 
κού συμβουλίου του Κράτους. 

11. Αθανασίου Παπαχρήστου, Καθηγητή Πανεπιστημί¬ 
ου. 

12. Αντωνίου Μπρεδήμα Αν. Καθηγητή Πανεπιστημίου 

13. Γλυκερίας Σιούτη, Αν. Καθηγήτριας Πανεπιστημίου. 

14. Στυλιανού Γονατά - Παπαγεωργίου, Διδάκτορος Νο¬ 
μικής - Δικηγόρου 

15. Αγγελικής Σταματοπούλου, Δικηγόρου. 

Β. Των Αναπληρωματικών Μελών 

1. Νικολάου Αγγελάκη, Επίτιμου Αεροπαγίτη ως Ανα¬ 
πληρωτή του Προέδρου. 

2. Κωνσταντίνου Τζένου, Αρεοπαγίτου 

3. Νικολάου Διακονικολάου Εφέτη Δ.Δ. 

4. Ιωάννου Μαντζουράνη, Προέδρου του Συμβουλίου 
της Επικράτειας. 

5. Αικατερίνης Σακελλαροπούλου, Παρέδρουτου Συμ¬ 
βουλίου της Επικράτειας. 

6. ΜιχαήλΔέτση, Εφέτη. 

7. Δημητρίου Κανελλόπουλου, Εφέτη. 

8. Κωνσταντίνου Κουσούλη, Παρέδρουτου Συμβουλίου 
της Επικράτειας. 

9. Κωνσταντίνου Πισπιρίγκου, Παρέδρουτου Συμβουλί¬ 
ου της Επικράτειας. 

10. Νικολάου Κατσίμπα, Νομικού Συμβούλου του Κρά¬ 
τους. 

11. Βλάσση Ασημακόπουλου, Νομικού Συμβούλου του 
Κράτους. 

12. Ελένης Κουτσιμπού, Δικηγόρου. 

13. Διονυσίου Πρωτοπαπά, Δικηγόρου 

14. Ιωάννου τομαρά, Δικηγόρου 

15. Κωνσταντίνου Χρυσικόπουλου, Δικηγόρου. 

Γ. Του Γραμματέα 

Σεραφείμ Κοτσιώνη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Νοεμβρίου 1997 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθ. Γ2/6425 (2) 

Πραγματοποίηση ταχύρρυθμων προαιρετικών επιμορ¬ 
φωτικών προγραμμάτων για τους εκπ/κούς της 
Π/θμιας και Δ/θμιας Εκπ/σης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12τουΝ. 1824/1988, του άρθρου 
17 του Ν. 2009/1992 και του άρθρου 4 του Π.Δ. 250/1992 
(ΦΕΚ 138Α') και του άρθρου 22 παρ. 3 του Ν. 2362/1995 
(ΦΕΚ247Α). 

2. Τηναρ. 1107147/1239/006Α (ΦΕΚ 922/τ.Β/7.10.96 α¬ 
πόφαση του Πρωθυπουργού και του Υπουργού Οικονομι¬ 
κών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9.10.96 (ΦΕΚ 937/Γ.Β/14.10.96) από¬ 
φαση του Πρωθυπουργού καιτου Υπουργού Εθνικής Παι¬ 
δείας και Θρησκευμάτων «περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Την αριθμ. 7/1996 Πράξη του Παιδαγωγικού Ινστι¬ 
τούτου. 

5. Το εγκεκριμένο Τεχνικό Δελτίο Ενέργειας 1.3α «Επι¬ 
μόρφωση Εκπαιδευτικών» που εντάσσεται στο Επιχειρη¬ 
σιακό Πρόγραμμα Εκπ/σης και Αρχικής επαγγελματικής 
Κατάρτισης (ΕΠΕΑΕΚ) και από το οποίο θα χρηματοδο¬ 
τηθεί. 

6. Το εγκεκριμένο Τεχνικό Δελτίο Έργου 1,3α(2).3: «Τα¬ 
χύρρυθμα προαιρετικά επιμορφωτικά προγράμματα για 
εκπαιδευτικούς», το οποίο εντάσσεται στην Ενέργεια 
1.3.α «Επιμόρφωση Εκπαιδευτικών»του ΕΠΕΑΕΚ. 


7. Τις διατάξεις του άρθρου 29Ατου Ν. 1558/85 (ΦΕΚ 
137, τ.Α') που προστέθηκε με το άρθρο 27 του Ν. 2081/92 
(ΦΕΚ 154, τ.Α) και τροποποιήθηκε με το άρθρο Ι,παρ. 2α 
του Ν. 2469/97 (ΦΕΚ 38, τ.Α) και το γεγονός ότι η προκα- 
λούμενη από την παρούσα απόφαση δαπάνη ύψους για 
το 1997:1,008δισ. δρχ.γιατο 1998:0.792 δισ. δρχ. και για 
το 1999: 0,600 δις δρχ. (συνολικού ύψους 2.400 δις δρχ.) 
καλύπτεται από τις πιστώσεις του ΠΔΕ 1997 (ΣΑΕ 045/2), 
έργο 9645508 - «Επιμόρφωση Εκπαιδευτικών 1.3α» και 
χρηματοδοτείται κατά 75% από Κοινοτική Συμμετοχή, α¬ 
ποφασίζουμε: 

1. Την πραγματοποίηση των ταχύρρυθμών προαιρετι¬ 
κών επιμορφωτικών προγραμμάτων για τους εκπαιδευτι¬ 
κούς Α/θμιας και Β/θμιας Εκπ/σης, δημοσίων και ιδιωτι¬ 
κών σχολείων, ανεξάρτητα αν είναι μόνιμοι ή αναπληρω¬ 
τές, στον Ελεύθερο Χρόνο τους, εκτός διδακτικού 
ωραρίου, ή στην Ημέρα επιμόρφωσης, με σκοπό: 

α. Να ενημερωθούν οι εκπαιδευτικοί για τις εξελίξεις σε 
συγκεκριμένους επιστημονικούς, παιδαγωγικούς, τεχνο¬ 
λογικούς, κοινωνικούς, πολιτικο-οικονομικούς και πολιτι¬ 
σμικούς χώρους που συνδέονται άμεσα με το έργο του 
εκπαιδευτικού. 

β. Να αποκτήσουν οι εκπαιδευτικοί μεθοδολογικά ερ¬ 
γαλεία για την καλύτερη κατανόηση και κριτική εξέταση 
αυτών των εξελίξεων, που θα τους οδηγήσουν σε συνει¬ 
δητές επιλογές, αρτιότερη οργάνωση και αποτελεσματι¬ 
κότερη αναμόρφωση του εκπαιδευτικού έργου τους. 

γ. Να ευαισθητοποιηθούν οι εκπαιδευτικοί και να παρω¬ 
θηθούν σε μια δια βίου διάθεση βελτίωσης των επαγγελ¬ 
ματικών τους προσόντων. 

2. Την ανάθεση της πραγματοποίησης των ταχύρρυθ¬ 
μων επιμορφωτικών προγραμμάτων για τους εκπ/κούς 
Α/θμιας και Β/θμιας εκπ/σης, όπως αυτά καθορίζονται 
στο Τεχνικό Δελτίο Ενέργειας 1.3α «Επιμόρφωση 
Εκπ/κών», έργο 2 - υποέργο 3, στα Περιφερειακά Επιμορ¬ 
φωτικά Κέντρα (ΠΕΚ) όληςτης χώρας. 

3. Την κατανομή των ταχύρρυθμων προαιρετικών επι¬ 
μορφωτικών προγραμμάτων, ως ακολούθως: 



1997 

1998 

1999 

Σύνολο 

Ιο ΠΕΚ Αθήνας 

35 

30 

25 

= 90 

2ο ΠΕΚ Αθήνας 

35 

30 

25 

= 90 

3ο ΠΕΚ Αθήνας 

35 

25 

20 

= 80 

ΠΕΚ Πειραιά 

35 

25 

20 

= 80 

Ιο ΠΕΚ Θεσ/νίκης 

30 

25 

20 

= 75 

2ο ΠΕΚ Θεσ/νίκης 

30 

25 

20 

= 75 

ΠΕΚ Ηρακλείου 

25 

20 

15 

= 60 

ΠΕΚ Λάρισας 

25 

20 

21 

= 60 

ΠΕΚ Ιωαννίνων 

25 

20 

15 

= 60 

ΠΕΚ Πάτρας 

25 

20 

15 

= 60 

ΠΕΚ Λαμίας 

20 

15 

10 

= 45 

ΠΕΚ Τρίπολης 

20 

15 

10 

= 45 

ΠΕΚ Μυτιλήνης 

20 

15 

10 

= 45 

ΠΕΚ Καβάλας 

20 

15 

10 

= 45 

ΠΕΚ Κοζάνης 

20 

15 

10 

= 45 

ΠΕΚΑλεξ/λης 

20 

15 

10 

= 45 


420 

330 

250 

1.000 


Από τα επιμορφωτικά αυτά προγράμματα το 60% αναφέ- 
ρονται στη Β/θμια Εκπ/ση και το 40% στην Α/θμια Εκπ/ση. 
Τα επιμορφωτικά προγράμματα, που δεν πραγματοποι¬ 
ούνται σε κάθε έτος, κατανέμονται εκ νέου στα Π.Ε.Κ. με 
απόφαση του ΥΠ.Ε.Π.Θ., ύστερα από εισήγηση του Υ- 

πεύθυνου του υποέργου. 

4. Τη συγκρότηση επιστημονικής Επιτροπής αποτελού- 
μενη από τους: 

(ί) Ιωάννη Σαλβαρά, Αν. Δ/ντή του ΠΕΚ Αθήνας και Υπεύ¬ 
θυνου του υποέργου 3 του έργου 2της Επιμόρφωσης των 
εκπ/κών, ως Πρόεδρο (ϋ) Δημήτριο Ματθαίου, Πρόεδρο 
του Τμήματος Επιμόρφωσης του Π.Ι. και Υπεύθυνου της 
Ενέργειας της Επιμόρφωσης, (ϋί) Χρήστο Σιγάλα Δ/ντή 
Σπουδών Β/θμιας Εκπ/σης του ΥΠΕΠΘ,, (ίν) Φρειδερίκη 
Μεροπούλη, Δ/ντρια Προσωπικού Ετέρων Κλάδων, (ν) 
Κων/νο Μπαλάσκα, Σχολικό Σύμβουλο Β/θμιας Εκπ/σης 
(νί) Ουρανία Αντωνοπούλου, υπεύθυνη του Γραφείου Ε¬ 
πιμόρφωσης του ΥΠ.Ε.Π.Θ. (νϋ) Αγλαΐα Γαλανοπούλου, 
υπάλληλο της Δ/νσης Κοινοτικού Πλαισίου του ΥΠΕΠΘ. 
Γραμματέας της Επιτροπής ορίζεται η Ιωάννα Χρήστου, 
φιλόλογος. 

Ο ρόλος της Επιστημονικής Επιτροπής είναι γνωμοδο- 
τικός και εισηγητικός όπως ορίζεται στο εγκεκριμένο Τε¬ 
χνικό Δελτίο Ενέργειας της Επιμόρφωσης, 1.3α, Μέθο¬ 
δος Υλοποίησης της Ενέργειας3.2παραγρ. (ν). Γιατηνε- 
πιτυχή διεκπεραίωση του έργου τους συνεργάζονται με 
τα Π.Ε.Κ. και παρακολουθούν με κάθε πρόσφορο τρόπο 
το έργο τους. 

5. Τη μέθοδο υλοποίησης των ταχύρρυθμων προαιρετι¬ 
κών επιμορφωτικών προγραμμάτων, η οποία θα συνδυα¬ 
στεί σταδιακά και με το έργο 1.3α (4) με τις παρακάτω ευ¬ 
έλικτες μορφές. 

5.1. Επιμόρφωση στον Ελεύθερο χρόνο 

Η μέθοδος υλοποίησης περιλαμβάνει τις εξής ενέργει¬ 
ες: 

(α) Τα ΠΕΚ ορίζουν τη θεματική των προγραμμάτων ε¬ 
ντός των θεματικών πεδίων, όπως αυτά προσδιορίζονται 
από το τεχνικό Δελτίο του υποέργου 3, του έργου 2 της ε¬ 
πιμόρφωσης εκπ/κών. 

(β) Τα ΠΕΚ προκηρύσσουν την υποβολή επιμορφωτι¬ 
κών προγραμμάτων. 

(ί) Απευθύνουν ανοιχτή πρόσκληση μέχρι 5 Μάίου του 
προηγουμένου σχολικού έτουςπροςτατμήματα και τους 
τομείς της Γ/θμιας Εκπ/σης (Α.Ε.Ι. Τ.Ε.Ι.) ταΤμήματατου 
Π. I., τα Γ ραφεία των Σχολικών Συμβούλων, τη ΣΕΛΕΤΕ, τις 
επιστημονικές ενώσειςτων Εκπ/κών, ομάδες επιμορφωτι¬ 
κών κ.α. για να συντάξουν επιμορφωτικά προγράμματα 
μέχρι 40 διδ. ώρες, που κινούνται εντόςτων θεματικών πε¬ 
δίων και να τα υποβάλουν στα ΠΕΚ μέχρι 10 Ιουνίου. 

(Μ) Τα επιμορφωτικά προγράμματα απευθύνονται 
στους εκπ/κούς της Α/θμιας εκπ/σης, στους εκπ/κούς της 
Β/θμιας Εκπ/σης ή είναι κοινά. Όσα από τα επιμορφωτικά 
προγράμματα είναι εργαστηριακά, παρουσιάζουν τη σχέ¬ 
ση 3:1 μεταξύ θεωρητικού και πρακτικού μέρους τους. 

(ϋί) Κάθε επιμορφωτικό πρόγραμμα έχει τον τίτλο του, 
το περιεχόμενο του διαρθρωμένο σε ενότητες με σπειρο- 
ειδή διάταξη, τη στοχοθεσία του, τη μέθοδο υλοποίησης 
του, τοντόπο, το χρόνο καιτη διάρκειατου, το υλικό υπο¬ 
στήριξης (σημειώσεις, ερωτηματολόγια, κλείδες, βιβλιο¬ 
γραφία, κ.α.), την αναγκαιότητά του σε σχέση με το έργο 
του εκπαιδευτικού, το σχέδιο για την αξιολόγηση πραγ¬ 
μάτωσης των στόχωντου, τη σύνθεση της επιμορφωτικής 
ομάδας, τον Υπεύθυνο του επιμορφωτικού προγράμμα¬ 
τος κ.α., ώστε οι εκπ/κοίπου θα το επιλέξουν, να είναι εκ 
των προτέρων πλήρως ενημερωμένοι. 

Τα επιμορφωτικά προγράμματα υποβάλλονται στις 
Γραμματείες των ΠΕΚ σε 5 αντίτυπα της πλήρους πρότα¬ 
σης με δισέλιδη περίληψή της. 


(ίν) Η επιμορφωτική ομάδα στη σύνθεσή της περιλαμ¬ 
βάνει: μέληΔΕΠ, μέλη του Π.Ι. σχολικούς συμβούλους με 
αποδεδειγμένη σχέση με το αντικείμενο του συγκεκριμέ¬ 
νου προγράμματος, καθώς και εκπαιδευτικούς και ιδιώ¬ 
τες με μεταπτυχιακούς τίτλους σπουδών, τουλάχιστο σε 
επίπεδο πιαείβΓ στο συγκεκριμένο αντικείμενο. Σε περί¬ 
πτωση τεχνικών μαθημάτων επιλέξιμη είναι και η υποψη¬ 
φιότητα καθηγητών ΤΕΙ και ΣΕΛΕΤΕ, ενώ για τα εργαστή¬ 
ρια και τη διδακτική άσκηση μπορεί να επιλέγονται ως 
βοηθοί και άτομα με αποδεδειγμένη γνώση και εμπειρία. 
Σε ειδικές περιπτώσεις π.χ. καλλιτεχνικά μαθήματα,πολι¬ 
τιστικές δραστηριότητες κ.τ.λ. η εμπειρία και το έργο των 
επιμορφωτών μπορεί να αντικαταστήσει τα ακαδημαϊκά 
προσόντα. 

(γ) Τα Συντονιστικά Συμβούλια των ΠΕΚ προεπιλέγουν 
μέχρι τις 15 Ιουνίου τις προτάσεις επιμορφωτικών προ¬ 
γραμμάτων, με βάση τα εξής κριτήρια: 

(ί) Την αναγκαιότητά τους, εάν δηλαδή και κατά πόσο 
καλύπτουν τις ανάγκες του έργου των εκπαιδευτικών. 

(ϋ) Την ακρίβεια και την πληρότητά τους, εάν δηλαδή 
και κατά πόσο ανταποκρίνονται στις προδιαγραφές της 
θεματικής και της σύνταξής τους, όπως ορίζονται παρα¬ 
πάνω. 

(ϋί) Τον πλουραλισμό τους, εάν δηλαδή και κατά πόσο 
λαβαίνουν υπόψη τους τις επιστημονικές θεωρήσεις και 
προχωρούν στη συναίρεσή τους. 

(ίν) Την επιδίωξή τους, εάν δηλαδή και κατά πόσο προ¬ 
σβλέπουν μόνο στην πληροφόρηση ή προχωρούν και 
στην κριτική εξέταση και στη δημιουργική - παιδευτική α¬ 
ξιοποίηση γνώσεων και τεχνικών. 

(ν) Την επάρκεια των επιμορφωτών, εάν δηλαδή και κα¬ 
τά πόσο συνδυάζουν μεταπτυχιακές σπουδές και εμπει¬ 
ρία. 

Από τις προεπιλεγείσες προτάσεις επιμορφωτικών 
προγραμμάτων η Συντονιστική Περιφερειακή Επιτροπή, 
ύστερα από την εισήγηση των εμπειρογνωμόνων της, ε¬ 
πιλέγει τα επιμορφωτικά προγράμματα, με βάση τα κρι¬ 
τήρια επιλογής, μέχρι 30 Ιουνίου. 

Οι Συντονιστικές Περιφερειακές Επιτροπές είναι τρεις: 
Στην πρώτη εντάσσονται τα Π.Ε.Κ.: Αθήνας, Πειραιά, Μυ¬ 
τιλήνης, Λαμίας και Κρήτης. Στη δεύτερη εντάσσονται τα 
Π.Ε.Κ.: Θεσ/κης, Λάρισας, Κοζάνης, Καβάλας και Αλεξαν¬ 
δρούπολης. Στην τρίτη εντάσσονται τα Π.Ε.Κ.: Πάτρας, 
Τρίπολης και Ιωαννίνων. Μέλη της κάθε Συντονιστικής Πε¬ 
ριφερειακής Επιτροπής είναι οι Δ/ντές των αντίστοιχων 
Π.Ε.Κ. και μπορεί να παρίσταται και ο Υπεύθυνος του υ- 
ποέργου ή άλλο μέλος της Επιστημονικής Επιτροπής του 
υποέργου. Έργο της κάθε Συντονιστικής Περιφερειακής 
Επιτροπής είναι να επιλέγει τα επιμορφωτικά προγράμ¬ 
ματα με βάση τα κριτήρια της προκήρυξης, ύστερα από 
την εισήγηση εμπειρογνωμόνων / επιστημόνων εγνωσμέ¬ 
νου κύρους, στους οποίους ανατίθεται το έργο από τη Συ¬ 
ντονιστική Περιφερειακή Επιτροπή, ύστερα από ανοιχτή 
πρόσκληση των Π.Ε.Κ., στα οποία εδρεύουν οι Συντονι¬ 
στικές Περιφερειακές Επιτροπές (Ιο Π.Ε.Κ. Αθήνας, Ιο 
Π.Ε.Κ. Θεσ/κης και Π.Ε.Κ. Πάτρας). Οι εμπειρογνώμονες 
είναι δύο (2) για κάθε επιμορφωτικό πρόγραμμα. Η αμοι¬ 
βή τους καλύπτεται από κάθε Π.Ε.Κ. ξεχωριστά με βάση 
τον αριθμό των Επιμορφωτικών Προγραμμάτων, που το ί¬ 
διο υποβάλλει. Οι συνεδριάσεις της Συντονιστικής Περι¬ 
φερειακής Επιτροπής γίνονται ύστερα από πρόσκληση 
του Δ/ντή του Π.Ε.Κ. της έδρας, κατόπιν συνεννόησης με 
τον Υπεύθυνο του υποέργου. 



13456 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(δ) Τα ΠΕΚ εκτυπώνουν τα επιμορφωτικά προγράμμα¬ 
τα, που επιλέγησαν, μέχρι 30 Ιουλίου και αποστέλλουν αυ¬ 
τά στα σχολεία με την ευθύνη των Δ/νσεων και των Γρα¬ 
φείων της Π/θμιας και της Δ/θμιας Εκπ/σης μέχρι 10 Σε¬ 
πτεμβρίου. 

(ί) Τα εκτυπωμένα φυλλάδια προς τους εκπαιδευτικούς 
περιέχουν σε ένα 2/σέλιδο: το τίτλο του κάθε επιμορφω¬ 
τικού προγράμματος, τους διδακτικούς στόχους, το πε¬ 
ριεχόμενο διαρθρωμένο σε ενότητες, τη μέθοδο υλοποί¬ 
ησης, το διδακτικό υλικό στήριξης, τοντόπο, το χρόνο και 
τη διάρκεια, τους επιμορφωτές, το υπεύθυνο του επιμορ¬ 
φωτικού προγράμματος, τον τρόπο αξιολόγησης του επι¬ 
μορφωτικού προγράμματος κ.ά. 

(ϋ) Σε κάθε σχολείο αποστέλλονταιτρία (3) αντίτυπα του 
πληροφοριακού φυλλαδίου, τα ποία φυλάσσονται από το 
Διευθυντή του σχολείου και είναι στη διάθεση του κάθε 
εκπαιδευτικού. 

(ίϋ) Κάθε εκπαιδευτικός μπορεί να υποβάλλει δήλωση 
στο ΠΕΚ, για να παρακολουθήσει ένα επιμορφωτικό πρό¬ 
γραμμα σε κάθε επιμορφωτική περίοδο. Οι δηλώσεις υ¬ 
ποβάλλονται το μήνα Σεπτέμβριο για την επιμορφωτική 
περίοδο Οκτωβρίου - Δεκεμβρίου, το μήνα Δεκέμβριο για 
την επιμορφωτική περίοδο Ιανουάριου - Μαρτίου και το 
μήνα Μάρτιο για την επιμορφωτική περίοδο Απριλίου - Ι¬ 
ουνίου. Όταν οι εκπαιδευτικοί, που ζητούντο πρόγραμμα 
ξεπερνούν τους 30, τηρείται σειρά προτεραιότητας. Οι 
εκπαιδευτικοί που περισσεύουν εγγράφονται, κατά προ¬ 
τεραιότητα στο ίδιο πρόγραμμα που θα πραγματοποιηθεί 
την επόμενη επιμορφωτική περίοδο. 

(ε) Τα ΠΕΚ πραγματοποιούν τα επιμορφωτικά προ¬ 
γράμματα στην έδρα τους, εφόσον έχουν ζητηθεί από 20 
τουλάχιστον εκπ/κούς και εξακτινώνουν αυτά στις έδρες 
νομών και σε άλλες πόλεις της περιοχής τους, εφόσον έ¬ 
χουν ζητηθεί από 15 τουλάχιστον εκπ/κούς. 

(ί) Τα επιμορφωτικά προγράμματα πραγματοποιούνται 
στις χρονικές περιόδους: Οκτώβριο έως Δεκέμβριο, Ια¬ 
νουάριο έως Μάρτιο και Απρίλιο έως Ιούνιο. 

(ϋ) Τα επιμορφωτικά προγράμματα προσφέρονται: 2 η¬ 
μέρες την εβδομάδα, από 3 διδ. ώρες την ημέρα, επί 6,5 
εβδομάδες, σύνολο 39 διδ. ώρες ή σε πακέτο επιμορφω¬ 
τικών συναντήσεων: Πέμπτη απόγευμα 4 διδ. ώρες, Πα¬ 
ρασκευή απόγευμα 4 διδ. ώρες και Σάββατο πρωί 5 διδ. 
ώρες επί 3 εβδομάδες, σύνολο 39 διδ. ώρες ή Παρασκευή 
απόγευμα 4 διδ. ώρες, Σάββατο πρωί 5 διδ. ώρες και α¬ 
πόγευμα 4 διδ. ώρες, επί 3 εβδομάδες, σύνολο 39 διδ. ώ¬ 
ρες. Μπορεί να ακολουθείται και διαφορετική διευθέτηση 
των διδακτικών ωρών. 

(ίϋ) Το πρακτικό μέρος των εργαστηριακών επιμορφω¬ 
τικών προγραμμάτων, 10 συνολικά διδ. ώρες, καλύπτεται 
από έναν επιμορφωτή ανά 10 επιμορφούμενους. 

(ίν) Τη φροντίδα των εξακτινωμένων επιμορφωτικών 
προγραμμάτων (χώροι, διδακτικό υλικό, καταστάσεις πα¬ 
ρόντων κ.ά.) αναλαμβάνουν εκπαιδευτικοί ύστερα από 
συννενόηση του Συντονιστή Σχολικού Συμβούλου ή του 
Προϊσταμένου Δ/νσης με το ΠΕΚ. Στους Συντονιστές Ε- 
ξακτίνιωσης και τους προαναφερόμενους εκπαιδευτι¬ 
κούς χορηγείται αποζημίωση κατά επιμορφωτικό πρό¬ 
γραμμα. 

(στ) Τα ΠΕΚ αξιολογούντο επιμορφωτικά προγράμμα¬ 
τα με τη βοήθεια αξιολογητών, στους οποίους ανατίθεται 
το έργο, ύστερα από ανοιχτή πρόσκληση των Π.Ε.Κ. 
Στους αξιολογητές αυτούς χορηγείται αμοιβή, κατά επι¬ 


μορφωτικό πρόγραμμα. 

(ί) Επιμορφωτικά Προγράμματα, που δεν αξιολογήθη¬ 
καν θετικά, ως προς την ικανοποίηση των προσδοκιών 
των επιμορφούμενων, τηνεπικοινωνιακή σχέση κ.ά. πάνω 
του 65%, δεν επαναλαμβάνονται στις επόμενες επιμορ¬ 
φωτικές περιόδους. 

(ϋ) Στους επιμορφούμενους χορηγείται βεβαίωση πα¬ 
ρακολούθησης του επιμορφωτικού προγράμματος, εφό¬ 
σον δεν έχουν υπερβεί το όριο των απουσιών τους, που ο¬ 
ρίζεται στο 20% των διδ. ωρών του επιμορφωτικού προ¬ 
γράμματος και η οποία λαμβάνεται σοβαρά υπόψη κατά 
την υποβολή υποψηφιότητας για θέση στην εκπ/κή ιε- 
ραρχία. 

(ίϋ) Στους επιμορφούμενους χορηγείται ωριαία αμοιβή. 
5.2. Ημέρα Επιμόρφωσης 

Η μέθοδος υλοποίησης περιλαμβάνει τις εξής ενέργει¬ 
ες: 

α. Τα ΠΕΚ, διαμέσου των Δ/νσεων, αποστέλλουν στα 
σχολεία της Β/θμιας Εκπ/σης επιμορφωτικά προγράμμα¬ 
τα που συντάσσουν ομοίως, όπως στην παράγραφο 5.1. 
( α ). (β). (Υ) και (δ) της παρούσας απόφασης. Τα προ¬ 
γράμματα αυτά είναι πραξιολογικά και αποβλέπουν στην 
απόκτηση διδακτικών δεξιοτήτων. Η αποστολή των επι¬ 
μορφωτικών προγραμμάτων γίνεται δύο φορέςτοχρόνο. 
Το Σεπτέμβριο και τον Ιανουάριο. Σε κάθε επιμορφωτικό 
πρόγραμμα ορίζεται μια ημέρατης εβδομάδας, ως ημέρα 
επιμόρφωσης. Αυτή μπορεί να είναι εργάσιμη ημέρα ή 
Σάββατο. 

β. Οι Διευθυντές των Σχολείων σε συνεδρίαση με το δι¬ 
δακτικό προσωπικό του Σχολείου εξετάζουν τη δυνατό¬ 
τητα διαρρύθμισης του Ωρολογίου Προγράμματος, ώστε 
να συμμετάσχει από ένας από τους εκπ/κούς, που επιθυ¬ 
μούν, στην Ημέρα Επιμόρφωσης των περιόδων: Οκτω¬ 
βρίου - Δεκεμβρίου και Φεβρουάριου - Απριλίου, εφόσον 
ως Ημέρα Επιμόρφωσης ορίζεται εργάσιμη ημέρα. Η α¬ 
πόφαση αυτή λαμβάνεται στους μήνες Σεπτέμβριο και Ια¬ 
νουάριο και αποστέλλεται έγκαιρα στο ΠΕΚ μέσω των 
Δ/νσεων και των Γ ραφείων της Εκπ/σης. 

γ. Οι εκπαιδευτικοί, που συμμετέχουν στην Ημέρα Επι¬ 
μόρφωσης, συγκεντρώνουν το διδακτικό τους ωράριο 
στις άλλες ημέρες της εβδομάδας και μια ημέρα αυτής 
την αφιερώνουν στην επιμόρφωσή τους. 

δ. Τα επιμορφωτικά προγράμματα διαρκούν οκτώ (8) ε¬ 
βδομάδες, επί 5 διδ. ώρες την ημέρα, συνολικά 40 διδα¬ 
κτικές ώρες. Πραγματοποιούνται παράλληλα με τη λει¬ 
τουργία των Σχολείων, το θεωρητικό μέρος γίνεται στο 
ΠΕΚ και το πρακτικό στα σχολεία, εφόσον ως Ημέρα Επι¬ 
μόρφωσης ορίζεται εργάσιμη ημέρα. 

ε. Τα επιμορφωτικά προγράμματα, που ορίζουν ως Η¬ 
μέρα Επιμόρφωσης το Σάββατο το πρωί, διαρκούν και αυ¬ 
τά 8 εβδομάδες επί 5 διδ. ώρες την ημέρα, συνολικά 40 
διδ. ώρες. Για τα επιμορφωτικά αυτά προγράμματα οι εν¬ 
διαφερόμενοι εκπ/κοί υποβάλλουν δήλωση συμμετοχής 
απευθείας στο ΠΕΚ. 

στ. Τα επιμορφωτικά προγράμματα αξιολογούνται, ό¬ 
πως στην παράγραφο 5.1.στ. και στους επιμορφούμε- 
νους χορηγείται με τις ίδιες προϋποθέσεις, βεβαίωση πα¬ 
ρακολούθησης του προγράμματος, καθώς και ωριαία α¬ 
μοιβή. 

6. Τα επιμορφωτικά προγράμματα επιλέγονται από τα 
Συντονιστικά Συμβούλια των ΠΕΚ και τις Συντονιστικές 

Περιφερειακές Επιτροπές, ύστερα από εισήγηση των ε¬ 
μπειρογνωμόνων τους και εγκρίνονται από το ΥΠ.Ε.Π.Θ. 
με πρότασή τους. Τα ΠΕΚ αποστέλλουν στο ΥΠ.Ε.Π.Θ. 
(Γραφείο Επιμόρφωσης) και το Παιδαγωγικό Ινστιτούτο 
(Τμήμα Επιμόρφωσης) τα εκτυπωμένα προγράμματα κα¬ 
θώς και στοιχεία, που αφορούν στους δείκτες αξιολόγη¬ 
σής τους, το αργότερο σε ένα μήνα από τη λήξη της κάθε 
επιμορφωτικής περιόδου. 

7. Το Παιδαγωγικό Ινστιτούτο (Τμήμα Επιμόρφωσης) με 
εισήγηση της Επιτροπής εμπειρογνωμόνων της Επιμόρ¬ 
φωσης, πιστοποιεί επιμορφωτικές υπηρεσίες σε συνδυα¬ 
σμό με το έργο 1.3α (4), υποέργο2. 

8. Οι ημερομηνίες, που ορίζονται στο προγραμματισμό 
για τη σύνταξη, επιλογή, εκτύπωση, πραγματοποίηση και 
αξιολόγηση των επιμορφωτικών προγραμμμάτων ισχύ¬ 
ουν για επιμορφωτικά προγράμματα που θα πραγματο¬ 
ποιηθούν τα επόμενα σχολικά έτη. Για την επιμορφωτική 
περίοδο Απριλίου - Ιουνίου, του έτους 1997, θα πραγμα- 
τοποιηθείη μορφή της επιμόρφωσης στον Ελεύθερο χρό¬ 
νο του εκπαιδευτικού. Τα ΠΕΚ εντός του Απριλίου θα α¬ 
πευθύνουν ανοιχτή πρόσκληση για τη σύνταξη επιμορ¬ 
φωτικών προγραμμάτων, θα επιλέξουν αυτά τα 
Συντονιστικά Συμβούλια των Π.Ε.Κ., θα συγκεντρώσουν 
τις δηλώσεις των εκπαιδευτικών και θα τους εγγράφουν 
κατά σειρά προτεραιότητας με βάση το χρόνο υποβολής 
των δηλώσεώντους ή θα διενεργήσουν κλήρωση. Θα αρ¬ 
χίσουν να πραγματοποιούν τα επιμορφωτικά προγράμ¬ 
ματα από 10 Μάίου. Η αξιολόγησή τους θα γίνει με τη βοή¬ 
θεια ειδικών επιστημόνων, όπως περιγράφεται στις πα- 
ραγρ. 5.1, στ. και 6. 

9. Το μέσο ωριαίο κόστος ανά επιμορφούμενο σύμφω¬ 
να με το Τεχν. Δελτίο Ενέργειας ανέρχεται στο ποσό των 
2.000 δρχ. Το χρηματικό ποσό, που θα εισπράξει κάθε 
ΠΕΚ, υπολογιστεί ως εξής: επιμορφούμενοι X διδ. ώρες X 
2 . 000 . 

10. Επιλέξιμες δαπάνες για την εφαρμογή των ταχύρ¬ 
ρυθμων προαιρετικών επιμορφωτικών προγραμμάτων 
θεωρούνται οι ακόλουθες: 

α. Αμοιβή επιμορφωτών κατά διδακτική ώρα, οδοιπορι¬ 
κά και εκτός έδρας αυτών. 

β. Αμοιβή επιμορφούμενων κατά διδακτική ώρα, έξοδα 
μετακίνησής τους μετά συνήθη συγκοινωνιακά μέσα. 

γ. Διδακτικό υλικό (εκτύπωση, φωτοτυπίες, σημειώσεις 
κ.ά.). 

δ. Αμοιβή υπευθύνου, εμπειρογνωμόνων, αξιολογητών 
και φροντιστή (ιδιαίτερα για τα εξακτινωμένα προγράμ¬ 
ματα) κατά επιμορφωτικό πρόγραμμα. 

ε. Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός). 

11.0 διαχειριστικός απολογισμός, που ανατίθεται στα 
ΠΕΚ, είναι συνολικός. Τα ΠΕΚ κάνουν «εσωτερικές» με¬ 
τακινήσεις δαπανών από πρόγραμμα σε πρόγραμμα από 
μια κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων, που αναλαμβάνουν να υλο¬ 
ποιήσουν. 

13. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Νοεμβρίου 1997 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Ι.ΑΝΘΟΠΟΥΛΟΣ 


Αριθ. 339941 (3) 

Τροποποίηση της 114/18.1.1994 απόφασης του Υπουρ¬ 
γού Γεωργίας «Αναγνώριση Προστατευόμενης Γεω¬ 
γραφικής Ένδειξης (Π.Γ.Ε.) για τα φασόλια Κοινά Με- 
σόσπερμα περιοχής Λεκανοπεδίου Κάτω Νευροκοπί- 
ου του Ν. Δράμας» (Β 25). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 4του άρθρου 3 καιτης παρ. 7 του άρθρου 4 
του Π.Δ. 81/1993 «Προϋποθέσεις, όροι και διαδικασία κα¬ 
θιέρωσης ονομασιών προέλευσης γεωργικών προϊό¬ 
ντων» (Α36), όπωςτροποποιήθηκε με το άρθρο 2του Π.Δ. 
291/1993 «Τροποποίηση διατάξεων του Π.Δ. 61/1993 
«Προϋποθέσεις και διαδικασία αναγνώρισης ονομασιών 
προέλευσης ελαιολάδων» (Α 27) και του Π.Δ. 81/1993 
«Προϋποθέσεις, όροι και διαδικασία καθιέρωσης ονομα¬ 
σιών προέλευσης γεωργικών προϊόντων» (Α 36) (Α 130). 

β) Της παρ. 15 του άρθρου 11 του Ν. 2040/1992 «Ρύθμι¬ 
ση θεμάτων αρμοδιότητας Υπουργείου Γεωργίας και νομι¬ 
κών προσώπων εποπτείας του και άλλες διατάξεις» (Α 70). 

2. Την 358731/14.10.1996 απόφαση του Πρωθυπουρ¬ 
γού καιτου Υπουργού Γ εωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και 
Βασίλειο Γερανίδη» (Β 939), αποφασίζουμε: 

Τροποποιούμε την 114/18.1.1994 απόφαση του Υπουρ¬ 
γού Γεωργίας «Αναγνώριση Προστατευόμενης Γεωγρα¬ 
φικής Ένδειξης (Π.Γ.Ε.) για τα φασόλια Κοινά Μεσό- 
σπερμα περιοχής Λεκανοπεδίου Κάτω Νευροκοπίου του 
Ν. Δράμας» ως εξής: 

Η παρ. 4 αντικαθίσταται ως εξής: 

«4. Η εργασίατης συσκευασίας γίνεται στις κτιριακές ε¬ 
γκαταστάσεις της Ένωσης Αγροτικών Συνεταιρισμών Ν. 
Δράμας που βρίσκονται στην αναφερόμενη περιοχή και 
συγκεκριμένα στο κάτω Νευροκόπι. Για την παραγωγή, 
διακίνηση και τυποποίηση πρέπει να πληρούνται οι προϋ¬ 
ποθέσεις του άρθρου 4του Π.Δ. 81/1993 και όσα αναφέ- 
ρονται στις ποιοτικές προδιαγραφές τυποποίησης των 
προσυσκευασμένων εγχωρίων βρωσίμων οσπρίων της 
37227/1987 απόφασης των Υπουργών Γεωργίας και Ε¬ 
μπορίου «Τυποποίηση των προσυσκευασμένων εγχω¬ 
ρίων βρωσίμων οσπρίων» (Β 541), όπως τροποποιήθηκε 
με την από 1.4.1988 όμοια απόφαση «Τροποποίηση της 
37227/1987 κοινής Υπουργικής απόφασης των Υπουρ¬ 
γών Γεωργίας και Εμπορίου «Τυποποίηση των προσυ¬ 
σκευασμένων εγχώριων οσπρίων» (ΦΕΚ 541/Β78.10.87)» 
(Β 209). 

Τα στοιχεία ελέγχου που προβλέπονται στην περιπτ. στ 
της παρ. 7 του άρθρου 4 του Π .Δ. 81 /1993 για τα φασόλια 
Κοινά Μεσόσπερμα περιοχής Λεκανοπεδίου Κάτω Νευ¬ 
ροκοπίου του Ν. Δράμας Προστατευόμενης Γεωγραφι¬ 
κής Ένδειξης (Π.Γ.Ε.), αποτελούνται από τα δύο πρώτα 
γράμματα του γεωγραφικού ονόματος του προϊόντος: 
Κ.Ν., τον αύξοντα αριθμό της ετικέτας και τα δύο τελευ¬ 
ταία ψηφία του έτους παραγωγής, παράδειγμα (Κ.Ν. 
1945 - 97). Τα στοιχεία Τα στοιχεία ελέγχου αναγράφο¬ 
νται με ευθύνη του συσκευαστή μετά από έγγραφη άδεια 
της αρμόδιας Δ/νσης Γ εωργίας της οικείας νομαρχιακής 
αυτοδιοίκησης, η οποία τηρεί ειδικό βιβλίο πρακολούθη- 
σης ανά συσκευαστή. Για θέματα που δεν ρυθμίζονται με 
την παρούσα απόφαση έχουν εφαρμογή οι διατάξεις του 
Π.Δ. 81/1993 καθώς και οι σχετικές εθνικές διατάξεις. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1997 

Ο ΥΦΥΠΟΡΥΓΟΣ 

ΔΗΜΗΤΡΙΟΣ ΣΩΤΗΡΛΗΣ 
-♦- 

Αριθ. 339942 (4) 

Τροποποίηση της 113/18.1.1994 απόφασης του Υπουρ¬ 
γού Γεωργίας «Αναγνώριση Προστατευόμενης Γεω¬ 
γραφικής Ένδειξης (Π.Γ.Ε.) για τα φασόλια (Γίγαντες 
- Ελέφαντες) περιοχής Λεκανοπεδίου Κάτω Νευροκο- 
πίου του Ν. Δράμας» (Β 25). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 3 και της παρ. 7 του άρθρου 4 
του Π.Δ. 81/1993 «Προϋποθέσεις, όροι και διαδικασία κα¬ 
θιέρωσης ονομασιών προέλευσης γεωργικών προϊό¬ 
ντων» (Α 36), όπως τροποποιήθηκε με το άρθρο 2 του Π.Δ. 
291/1993 «Τροποποίηση διατάξεων του Π.Δ. 61/1993 
«Προϋποθέσεις και διαδικασία αναγνώρισης ονομασιών 
προέλευσης ελαιολάδων» (Α 27) και του Π.Δ. 81/1993 
«Προϋποθέσεις, όροι και διαδικασία καθιέρωσης ονομα¬ 
σιών προέλευσης γεωργικών προϊόντων» (Α36) (Α 130). 

β) Της παρ. 15 του άρθρου 11 του Ν. 2040/1992 «Ρύθμι¬ 
ση θεμάτων αρμοδιότητας Υπουργείου Γεωργίας και νο¬ 
μικών προσώπων εποπτείας του και άλλες διατάξεις» (Α 
70). 

2. Την 358731/14.10.1996 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και 
Βασίλειο Γερανίδη» (Β 939), αποφασίζουμε: 

Τροποποιούμε την 113/18.1.1994 απόφαση του Υπουρ¬ 
γού Γεωργίας «Αναγνώριση Προστατευόμενης Γεωγρα¬ 
φικής Ένδειξης (Π.Γ.Ε.) για τα φασόλια (Γίγαντες - Ελέ¬ 
φαντες) περιοχής Λεκανοπεδίου Κάτω Νευροκοπίου του 
Ν. Δράμας» ω εξής: 

Η παρ. 4 αντικαθίσταται ως εξής: 

«4. Η εργασίατηςσυσκευασίαςγίνεταιστιςκεντρικέςε- 
γκαταστάσεις της Ένωσης Αγροτικών Συνεταιρισμών Ν. 
Δράμας που βρίσκονται στην αναφερόμενη περιοχή και 
συγκεκριμένα στο κάτω Νευροκόπι. Για την παραγωγή, 
διακίνηση και τυποποίηση πρέπει να πληρούνται οι προϋ¬ 
ποθέσεις του άρθρου 4 του Π.Δ. 81/1993 και όσα αναφέ- 
ρονται στις ποιοτικές προδιαγραφές τυποποίησης των 
προσυσκευασμένων εγχωρίων βρωσίμων οσπρίων της 
37227/1987 απόφασης των Υπουργών Γεωργίας και Ε¬ 
μπορίου «Τυποποίηση των προσυσκευασμένων εγχω¬ 
ρίων βρωσίμων οσπρίων» (Β 541), όπως τροποποιήθηκε 
με την από 1.4.1988 όμοια απόφαση «Τροποποίηση της 
37227/1987 κοινής Υπουργικής απόφασης των Υπουρ¬ 
γών Γεωργίας και Εμπορίου «Τυποποίηση των προσυ¬ 
σκευασμένων εγχώριων οσπρίων» (ΦΕΚ 541/Β78.10.87)» 
(Β 209). 

Τα στοιχεία ελέγχου που προβλέπονται στην περιπτ. στ 
της παρ. 7 του άρθρου 4 του Π.Δ. 81/1993 για τα φασόλια 
(Γίγαντες - Ελέφαντες) περιοχής Λεκανοπεδίου Κάτω 
Νευροκοπίου του Ν. Δράμας Προστατευόμενης Γεωγρα- 
φικής Ένδειξης (Π.Γ.Ε.), αποτελούνται από τα δύο πρώτα 
γράμματα του γεωγραφικού ονόματος του προϊόντος: 


Κ.Ν., τον αύξοντα αριθμό της ετικέτας και τα δύο τελευ¬ 
ταία ψηφία του έτους παραγωγής, παράδειγμα (Κ.Ν. 
1945 - 97). Τα στοιχεία Τα στοιχεία ελέγχου αναγράφο¬ 
νται με ευθύνη του συσκευαστή μετά από έγγραφη άδεια 
της αρμόδιας Δ/νσης Γ εωργίας της οικείας νομαρχιακής 
αυτοδιοίκησης, η οποία τηρεί ειδικό βιβλίο πρακολούθη- 
σης ανά συσκευαστή. Για θέματα που δεν ρυθμίζονται με 
την παρούσα απόφαση έχουν εφαρμογή οι διατάξεις του 
Π.Δ. 81/1993 καθώς και οι σχετικές εθνικές διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1997 

Ο ΥΦΥΠΟΡΥΓΟΣ 

ΔΗΜΗΤΡΙΟΣ ΣΩΤΗΡΛΗΣ 

-♦- 

Αριθ. ΥΠΠΟ/ΔΙΛΑΠ/Γ/3079/55780 (5) 

Χαρακτηρισμός ως ιστορικών διατηρητέων μνημείων (3) 
γεφυριών στην παραλία Βαθύ - Νεοχωρίου, Αγερανού 
Μάνης Ν. Λακωνίας και ορισμός ζώνης προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ987/Β/ 

28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

5. Την εισήγηση της 2ης Εφορείας Νεωτέρων Μνημεί¬ 
ων, και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 25/24.7.97, αποφασίζου¬ 
με: 

Χαρακτηρίζουμε ως ιστορικά διατηρητέα μνημεία, σύμ¬ 
φωνα με τις διατάξεις του Ν. 14469/50, τις (3) γέφυρες 
στην παραλία Βαθύ - Νεοχωρίου Αγερανού Μάνης Ν. Λα¬ 
κωνίας διότι αποτελούν χαρακτηριστικά δείγματα προ¬ 
βιομηχανικής κατασκευής απόλυτα εναρμονισμένη με το 
φυσικό περιβάλλον σημαντικά για τη μελέτη της ιστορίας 
της αρχιτεκτονικής. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Γιατηνπροβολή και ανάδειξη των μνημείων ορίζεται ζώ¬ 
νη προστασίας 50 μ. περιμετρικά των γεφυριών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Νοεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. ΥΠΠΟ/ΑΡΧ/Β1/Φ32/21391/544 (6) 

Χαρακτηρισμός του Ιερού Ναού Κοιμήσεως της Θεοτό¬ 
κου στην Ξυνόβρυση Μαγνησίας, ως ιστορικού διατη¬ 
ρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού...». 

2. Το άρθρο 52του Κ.Ν. 5351/32 «Περί Αρχαιοτήτων». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε με την α- 
ριθμ. 75/9.4.97 πράξη του, αποφασίζουμε: 

Χαρακτηρίζουμε τον Ιερό Ναό Κοιμήσεως της Θεοτό¬ 
κου στην κοινότητα Ξυνόβρυση, επαρχίας Πηλίου, νομού 
Μαγνησίας, ως ιστορικό διατηρητέο μνημείο, με ζώνη 
προστασίας 100 μέτρων. 

Πρόκειται για τρίκλιτη, λιθόκτιστη βασιλική με δίρριχτη 
στέγη, που φέρει αποτμήσεις Ανατολικά και Δυτικά. 

Ανατολικά απολήγει σε τρεις αψίδες, που κοσμούνται 
με τυφλά αψιδώματα, τα οποία επιστρέφουν λιθοανάγλυ- 
φες πλάκες. Στον Ν. τοίχο διατηρείται λιθοανάγλυφη πλά¬ 
κα με την χρονολογία 1778. 

Το ξυλόγλυπτο τέμπλο καθώς και οι εικόνες του χρονο¬ 
λογούνται στον 19ο αιώνα. 

Το μνημείο αποτελεί χαρακτηριστικό δείγμα πηλιορείτι- 
κης αρχιτεκτονικής. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΔΙΛΑΠ/Γ/3807/55700 (7) 

Χαρακτηρισμός ως ιστορικού διατηρητέου μνημείου της 
κρήνης - δεξαμενής στην Κοινότητα Μοχού επαρχίας 
Πεδιάδοςτου Ν. Ηρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 


ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΘΣ/49095/30.10.91 (ΦΕΚ 987/Β/ 
28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομή ς αρμοδιοτήτων των Υπουργείων ΥΠ Π Ε-ΥΧΟΠ». 

5. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 27/25.9.97, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο, την 
κρήνη - δεξαμενή στην Κοινότητα Μοχού επαρχίας Πε¬ 
διάδοςτου Ν. Ηρακλείου, γιατί αποτελεί αξιόλογο δείγμα 
λαϊκής Αρχιτεκτονικής που έχει συνδεθεί με την ιστορία 
του τόπου και είναι σημαντική για τη μελέτη της ιστορίας 
της αρχιτεκτονικής ιδιοκτησίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/ΓΖ3955/55699 (8) 

Χαρακτηρισμός ως ιστορικού διατηρητέου μνημείου του 
κτιρίου ιδ. Ευαγγ. Ψύχα στην οδό Ευεργετών 21 στον 
Πειραιά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ987/Β/ 

28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής "Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους τωνΔ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

5. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 28/2.10.97, αποφασίζου¬ 
με: 


Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Ευαγγ. Ψύχα στην οδό Ευεργετών 21 
στον Πειραιά γιατί αποτελεί αξιόλογο δείγμα κτιρίου του 
ύστερου νεοκλασσικισμού, σημαντικό για τη μελέτη της ι¬ 
στορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ.ΟΡΦΑΝΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



